CELEX: 32015D0991
Language: sk
Date: 2015-06-19 00:00:00
Title: Rozhodnutie Rady (EÚ) 2015/991 z 19. júna 2015, ktorým sa stanovuje pozícia, ktorá sa má prijať v mene Únie v príslušných výboroch Európskej hospodárskej komisie Organizácie Spojených národov v súvislosti s návrhmi zmien predpisov OSN č. 14, 17, 28, 29, 41, 49, 51, 54, 59, 80, 83, 95, 100, 101, 109, 117, 134 a 135, nového predpisu OSN o bezpečnosti elektrických vozidiel kategórie L a zmien Konsolidovanej rezolúcie o konštrukcii vozidiel (R.E.3)

25.6.2015   
            
            
               SK
            
            
               Úradný vestník Európskej únie
            
            
               L 159/62
            
         ROZHODNUTIE RADY (EÚ) 2015/991
   z 19. júna 2015,
   ktorým sa stanovuje pozícia, ktorá sa má prijať v mene Únie v príslušných výboroch Európskej hospodárskej komisie Organizácie Spojených národov v súvislosti s návrhmi zmien predpisov OSN č. 14, 17, 28, 29, 41, 49, 51, 54, 59, 80, 83, 95, 100, 101, 109, 117, 134 a 135, nového predpisu OSN o bezpečnosti elektrických vozidiel kategórie L a zmien Konsolidovanej rezolúcie o konštrukcii vozidiel (R.E.3)
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 114 v spojení s jej článkom 218 ods. 9,
   so zreteľom na návrh Európskej komisie,
   keďže:
   
               (1)
            
            
               V súlade s rozhodnutím Rady 97/836/ES (1) pristúpila Únia k Dohode Európskej hospodárskej komisie Organizácie Spojených národov (ďalej len „EHK OSN“), ktorá sa týka prijatia jednotných technických predpisov pre kolesové vozidlá, vybavenie a časti, ktoré môžu byť namontované a/alebo použité na kolesových vozidlách, a podmienok vzájomného uznávania udelených schválení na základe týchto predpisov (ďalej len „revidovaná dohoda z roku 1958“).
            
         
               (2)
            
            
               V súlade s rozhodnutím Rady 2000/125/ES (2) Únia pristúpila k Dohode o zavedení globálnych technických nariadení pre kolesové vozidlá, vybavenie a časti, ktorými majú byť vybavené a/alebo použité na kolesových vozidlách (ďalej len „paralelná dohoda“).
            
         
               (3)
            
            
               Smernicou Európskeho parlamentu a Rady 2007/46/ES (3) sa systémy členských štátov v oblasti typového schvaľovania nahradili postupom typového schvaľovania Únie, pričom sa zriadil zosúladený rámec, ktorý obsahuje správne ustanovenia a všeobecné technické požiadavky pre všetky nové vozidlá, systémy, komponenty a samostatné technické jednotky. Uvedenou smernicou sa predpisy OSN začlenili do systému typového schvaľovania v EÚ buď v podobe požiadaviek na typové schválenie, alebo ako alternatívy právnych predpisov Únie. Od prijatia uvedenej smernice sa v rámci typového schvaľovania EÚ predpisy OSN čoraz viac začleňujú do právnych predpisov Únie.
            
         
               (4)
            
            
               Vzhľadom na skúsenosti a technický rozvoj je potrebné upraviť požiadavky týkajúce sa určitých prvkov alebo charakteristík, na ktoré sa vzťahujú predpisy OSN č. 14, 17, 28, 29, 41, 49, 51, 54, 59, 80, 83, 95, 100, 101, 109, 117, 134 a 135 a Konsolidovaná rezolúcia o konštrukcii vozidiel (R.E.3).
            
         
               (5)
            
            
               S cieľom zosúladiť príslušné bezpečnostné ustanovenia týkajúce sa typového schvaľovania motorových vozidiel by sa mal prijať nový predpis OSN o elektrických vozidlách kategórie L. Aby sa zohľadnil technický pokrok, je takisto potrebné prijať zmeny Konsolidovanej rezolúcie o konštrukcii vozidiel (R.E.3) vzhľadom na technický pokrok.
            
         
               (6)
            
            
               Je preto potrebné stanoviť pozíciu, ktorá sa má prijať v mene Únie v administratívnom výbore revidovanej dohody z roku 1958 a vo výkonnom výbore paralelnej dohody, pokiaľ ide o prijatie uvedených aktov OSN,
            
         PRIJALA TOTO ROZHODNUTIE:
   Článok 1
   Pozícia, ktorá sa má prijať v mene Únie v správnom výbore revidovanej dohody z roku 1958 a vo výkonnom výbore paralelnej dohody v dňoch 23. až 26. júna 2015, je hlasovať za akty OSN uvedené v prílohe k tomuto rozhodnutiu.
   Článok 2
   Toto rozhodnutie nadobúda účinnosť dňom jeho prijatia.
   
      V Luxemburgu 19. júna 2015
      
         
            Za Radu
         
         
            predseda
         
         J. REIRS
      
   
   
      (1)  Rozhodnutie Rady 97/836/ES z 27. novembra 1997 vzhľadom na pristúpenie Európskeho spoločenstva k Dohode Európskej hospodárskej Komisie Organizácie Spojených národov, ktorá sa týka prijatia jednotných technických predpisov pre kolesové vozidlá, vybavenia a častí, ktoré môžu byť namontované a/alebo použité na kolesových vozidlách, a podmienok vzájomného uznávania udelených schválení na základe týchto predpisov (revidovaná dohoda z roku 1958) (Ú. v. ES L 346, 17.12.1997, s. 78).
   
      (2)  Rozhodnutie Rady 2000/125/ES z 31. januára 2000 týkajúce sa uzavretia Dohody o zavedení globálnych technických nariadení pre kolesové vozidlá, vybavenie a časti, ktorými majú byť vybavené a/alebo použité na kolesové vozidlá („paralelná dohoda“) (Ú. v. ES L 35, 10.2.2000, s. 12).
   
      (3)  Smernica Európskeho parlamentu a Rady 2007/46/ES z 5. septembra 2007, ktorou sa zriaďuje rámec pre typové schválenie motorových vozidiel a ich prípojných vozidiel, systémov, komponentov a samostatných technických jednotiek určených pre tieto vozidlá (Rámcová smernica) (Ú. v. EÚ L 263, 9.10.2007, s. 1).
   
      PRÍLOHA
      
                  Návrh dodatku 6 k sérii zmien 07 k predpisu č. 14 (kotvové úchytky bezpečnostných pásov)
               
               
                  ECE/TRANS/WP.29/2015/46
               
            
                  Návrh dodatku 3 k sérii zmien 08 k predpisu č. 17 (pevnosť sedadla)
               
               
                  ECE/TRANS/WP.29/2015/47
               
            
                  Návrh dodatku 4 k pôvodnej sérii zmien k predpisu č. 28 (zvukové výstražné zariadenia)
               
               
                  ECE/TRANS/WP.29/2015/60
               
            
                  Návrh dodatku 3 k sérii zmien 03 k predpisu č. 29 (kabíny úžitkových vozidiel)
               
               
                  ECE/TRANS/WP.29/2015/48
               
            
                  Návrh dodatku 3 k sérii zmien 04 k predpisu č. 41 (emisie hluku motocyklov)
               
               
                  ECE/TRANS/WP.29/2015/61
               
            
                  Návrh dodatku 3 k sérii zmien 06 k predpisu č. 49 [emisie vznetových alebo zážihových motorov (LPG a CNG)]
               
               
                  ECE/TRANS/WP.29/2015/55
               
            
                  Návrh série zmien 03 k predpisu č. 51 (hlučnosť vozidiel kategórie M a N)
               
               
                  ECE/TRANS/WP.29/2015/62
               
            
                  Návrh dodatku 20 k predpisu č. 54 (pneumatiky úžitkových vozidiel a ich prípojných vozidiel)
               
               
                  ECE/TRANS/WP.29/2015/66
               
            
                  Návrh dodatku 1 k sérii zmien 02 k predpisu č. 59 (náhradné systémy tlmenia hluku)
               
               
                  ECE/TRANS/WP.29/2015/63
               
            
                  Návrh dodatku 1 k sérii zmien 03 k predpisu č. 80 [pevnosť sedadiel a ich ukotvenia (autobusy)]
               
               
                  ECE/TRANS/WP.29/2015/49
               
            
                  Návrh dodatku 5 k sérii zmien 06 k predpisu č. 83 (emisie vozidiel kategórie M1 a N1)
               
               
                  ECE/TRANS/WP.29/2015/56
               
            
                  Návrh dodatku 1 k sérii zmien 07 k predpisu č. 83 (emisie vozidiel kategórie M1 a N1)
               
               
                  ECE/TRANS/WP.29/2015/57
               
            
                  Návrh dodatku 5 k sérii zmien 03 k predpisu č. 95 (bočný náraz)
               
               
                  ECE/TRANS/WP.29/2015/50
               
            
                  Návrh dodatku 4 k sérii zmien 01 k predpisu č. 100 (bezpečnosť batériou poháňaných elektrických vozidiel)
               
               
                  ECE/TRANS/WP.29/2015/51
               
            
                  Návrh dodatku 2 k sérii zmien 02 k predpisu č. 100 (bezpečnosť batériou poháňaných elektrických vozidiel)
               
               
                  ECE/TRANS/WP.29/2015/52
               
            
                  Návrh dodatku 5 k sérii zmien 01 k predpisu č. 101 (emisie CO2/spotreba paliva)
               
               
                  ECE/TRANS/WP.29/2015/58
               
            
                  Návrh dodatku 7 k pôvodnej verzii predpisu č. 109 (protektorované pneumatiky úžitkových vozidiel a ich prípojných vozidiel)
               
               
                  ECE/TRANS/WP.29/2015/67
               
            
                  Návrh dodatku 8 k sérii zmien 02 k predpisu č. 117 (valivý odpor pneumatiky, hluk valenia a adhézia na mokrom povrchu)
               
               
                  ECE/TRANS/WP.29/2015/65
               
            
                  Návrh dodatku 1 k predpisu č. [134] [vozidlá poháňané vodíkom a palivovými článkami (HFCV)]
               
               
                  ECE/TRANS/WP.29/2015/53
               
            
                  Návrh dodatku 1 k predpisu č. [135] [bočný náraz do stĺpa (PSI)]
               
               
                  ECE/TRANS/WP.29/2015/54
               
            
                  Návrh dodatku 1 k sérii zmien 01 k predpisu č. [135] [bočný náraz do stĺpa (PSI)]
               
               
                  ECE/TRANS/WP.29/2015/71
               
            
                  Návrh predpisu o bezpečnosti elektrických vozidiel kategórie L
               
               
                  ECE/TRANS/WP.29/2015/69
               
            
                  Návrh zmien Konsolidovanej rezolúcie o konštrukcii vozidiel (R.E.3)
               
               
                  ECE/TRANS/WP.29/2015/35